Holodnojarska Republika
Holodnojarska Republika () je bila nepriznata samoproglašena država na području današnje centralne Ukrajine koja je postojala od 1919. do 1922. za vrijeme Ruskog građanskog rata, odnosno Ukrajinskog rata za nezavisnost. Nastala je 1919. u nepristupačnoj oblasti Holodni Jar u Čigirinskom rajonu u današnjoj Čerkaškoj oblasti, a osnovali su je lokalni ukrajinski kozaci, koji su se nakon propasti Ukrajinske Države krajem 1918. godine odnosno dolaska sovjetske vlasti suprotstavljali kako boljševicima, tako i Bijeloj gardi koja je nastojala obnoviti Rusko Carstvo. Holodnojarska Republika, koja je sjedište imala u selu Meljniki, je Sovjetima pružala otpor nekoliko godina; njeni vođe su 1921. godine, kada je pobjeda Sovjeta u građanskom ratu postala izvjesna, pristali na sovjetsku ponudu o amnestiji, ali su zadržali de facto autonomiju. Konačno je likvidirana tek sljedećeg godine kada je sovjetska tajna policija ČEKA holodnojarske vođe uhapsila u klopci prilično sličnoj mnogo poznatijoj operaciji Trest. 

Historija Ukrajine